ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
     - privind participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului”

Având în vedere:
    -  referatul de aprobare, înregistrat sub nr. 8886/17.05.2023, prin care viceprimarul oraşului Boldeşti-Scăeni, în calitate de consilier local, propune participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului”.
   - raportul de specialitate  întocmit de compartimentul de resort, înregistrat sub nr. 8887/17.05.2023;
	       - Hotărârea Consiliului Local al oraşului  Boldeşti-Scăeni, nr. 36 din 27.02.2023 privind aderarea şi participarea  oraşului Boldeşti-Scăeni la parteneriatul constituit de Asociaţia „Grupul de Acţiune Locală  Valea Teleajenului”;
   - adresa nr. 122/21.03.2023 din partea Asociaţiei Grupul de Acţiune Locală „Valea Teleajenului”; 
  	- avizul secretarului general, înregistrat sub nr.8888/17.05.2023;
	- avizele comisiilor de specialitate nr. 1 şi nr. 2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. e) şi alin. (9) lit. a) şi lit. c), art. 139 alin. (1) şi alin. (3) lit. f) şi art. 196 alin. (1), lit. a) din OUG nr. 57/2019 privind Codul administrativ,

	Consiliul Local al oraşului Boldeşti-Scăeni, întrunit în şedinţă publică ordinară în data de 23.05.2023,  adoptă prezenta hotărâre:
 
Art.1. Se aprobă participarea oraşului Boldeşti-Scăeni la parteneriatul LEADER cu denumirea: „Parteneriatul pentru Dezvoltarea Zonei GAL Valea Teleajenului” în vederea depunerii sprijinului pregătitor, al depunerii, selecţiei şi implementării Strategiei de Dezvoltare Locală  prin accesarea PNS 2023-2027 respectiv al Fondului European Agricol pentru Dezvoltare Rurală, a Programului Operaţional de Incluziune şi Demnitate Socială respectiv al Fondului Social European.
Art.2. Oraşul Boldeşti-Scăeni, în calitate de membru, va susţine Parteneriatul pentru Dezvoltarea Zonei GAL Valea Teleajenului” şi nu va adera la un alt parteneriat de tip LEADER ce va implementa  o Strategie de Dezvoltare Locală cu finanţare europeană în perioada de programare 2023-2027 respectiv finanţată prin Planul Strategic 2023-2027.
Art.3. Se mandatează Primarul oraşului Boldeşti-Scăeni  să reprezinte UAT-ul în cadrul parteneriatului LEADER „Parteneriatul pentru Dezvoltarea Zonei GAL Valea Teleajenului” şi să semneze  orice documente sunt necesare.
Art.4. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice, Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local şi Asociaţiei Grupul de Acţiune Locală „Valea Teleajenului” şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

Boldeşti-Scăeni, 23.05.2023

